מנחם ריבולוב

**מנחם ריבּוֹלוֹב** (ביידיש: **ריבאָלאָוו**; 17 בפברואר 1895 – 17 בספטמבר 1953, ניו יורק) היה מחנך ברוסיה ומשורר, סופר, מבקר ספרות ועורך דו-לשוני (עברי ויידי) בניו יורק.

## קורות חיים

ריבולוב נולד ב-1895 בעיירה צ'ודנוב שבפלך ווהלין, בתחום המושב היהודי של האימפריה הרוסית. בילדותו נדדה משפחתו לעיירה ליובאר, ושם למד עד גיל בר מצווה, אז שלח אותו אביו ללימודים נוספים – קודם בעיר אודסה שבאוקראינה, ואחר כך גם לוורשה ולמוסקבה.

בעת מלחמת העולם הראשונה עבד ריבולוב כמורה וכמחנך ברשת "תרבות", אבל עם פרוץ המהפכה ברוסיה, עקר שוב לוורשה, ובשנת 1920 החל במסעו מערבה, שהסתיים בשנת 1921 בארצות הברית. הוא השתקע בעיר ניו יורק, ושהה בה כל חייו עד פטירתו בשנת 1953.

בניו יורק עבד ריבולוב כמורה בבתי ספר יהודיים ביידיש ובעברית. זמן קצר לאחר הגיעו לניו יורק החל לעבוד גם במערכת כתב העת "הדאר", שהיה ביטאונם של שוחרי העברית באמריקה, ובאותן שנים יצא כיומון. ריבולוב החל לערוך את העיתון בשנת 1924. בהמשך הפך "הדאר", לשבועון וריבולוב ערכו עד ימיו האחרונים ממש. הוא פרסם ב"הדאר" מאמרים, ובהם מאמריו הראשיים, שעליהם חתם בשמות עט שונים, מסות ספרותיות וביקורת ספרות בעברית. סך כל פרסומיו ב"הדאר" מגיע לאלפים. ערך את השנתון ספר השנה ליהודי אמריקה.

במקביל כתב ריבולוב שירי נעורים ביידיש, ויותר מאוחר כתב ופרסם ביקורת ספרותית ביידיש, על סופרי ומשוררי יידיש. הוא היה מן היוצרים הדו-לשוניים האחרונים באמריקה. הוא גם תרגם לעברית משירת היידיש באמריקה.

נפטר ב-1953, בגיל 58.
ארכיונו הועבר למכון גנזים.

## ספריו בעברית
* **ספר היובל של [[הדאר]]**, למלאת 5 שנים לקיומו, ערך מנחם ריבולוב, ניו יורק, תרפ"ז-1927.
* **ספר המסות**, ניו יורק, תרפ"ח-1928.
* **ספר זיכרון ל[[בנימין נחום סילקינר|ב"נ סילקינר]]**, ערך מנחם ריבולוב, ניו יורק, תרצ"ד-1934.
* **סופרים ואישים**, ניו יורק, תרצ"ו-1936.
* ** השירה העברית באמריקה**, ניו יורק תרצ"ח, 1938.
* ** אנתולוגיה של השירה העברית באמריקה**, בצירוף תולדותיהם ותמונותיהם של המשוררים, בעריכת מנחם ריבולוב, עם מבוא מאת העורך, ניו יורק, תרצ"ח-1938.
* **שירים**, מאת אברהם סולודאר, בצירוף תולדותיו ודברי הערכה עליו, בעריכת מנחם ריבולוב, ניו יורק – שיקגו, תרצ"ט-1939.
* **כתבי [[א"נ פרלברג]]**, בעריכת דניאל פרסקי ומנחם ריבולוב, ניו יורק, תרצ"ט-1939.
* **יהודה הלוי המשורר**, ניו יורק, 1941.
* **כתבים ומגילות**, ניו יורק, 1942.
* **ספר השנה ליהודי אמריקה**, ניו יורק תרצ"א–תש"ט, 1931–1949.
* ** עם הכד אל המבוע**, מסות בקורת, ניו יורק, 1950.
* **ספר זיכרון ל[[ח"א פרידלנד]]**, ערך מנחם ריבולוב, ניו יורק, תש"י-1950.
* **ספר היובל של [[הדאר]]**, למלאת לו שלשים שנה, ניו יורק, 1952.
* **מעולם לעולם**: דברי-מסה ורשמי-מסע, ניו יורק, 1955.

## לקריאה נוספת
* יעקב קבקוב, 'מנחם ריבולוב, המאמין הגדול', **[[הדאר]]**, נ"ב, תשל"ג-1973.

## קישורים חיצוניים
* 
* כתבי מנחם ריבולוב באתר openlibrary
* 
* 
* 
* 
* 
* 
* 
* 
* 
* 

מפרי עטו:
* 
* 
* 
* 
* 
* 
* 
* 
* 

* 
* 
*  (דברים שכתב לרגל הוועידה היהודית הכל-אמריקאית הראשונה בבילטמור)

## הערות שוליים

קטגוריה:יהודים שהיגרו מרוסיה לארצות הברית
קטגוריה:יהודים מווהלין
קטגוריה:סגל תרבות (רשת חינוך)
קטגוריה:חוקרי ספרות עברית
קטגוריה:סופרים כותבי יידיש
קטגוריה:משוררים כותבי יידיש
קטגוריה:סופרים כותבי עברית
קטגוריה:סופרים יהודים אמריקאים
קטגוריה:עורכי עיתונים בשפה העברית
קטגוריה:עורכי עיתונים יהודים אמריקאים
קטגוריה:עורכים ספרותיים יהודים אמריקאים
קטגוריה:מבקרי ספרות יהודים
קטגוריה:מתרגמים לעברית
קטגוריה:מתרגמים מיידיש לעברית
קטגוריה:מתרגמים יהודים אמריקאים
קטגוריה:מסאים יהודים אמריקאים
קטגוריה:אנשי חינוך יהודים אמריקאים
קטגוריה:תרבות עברית בארצות הברית
קטגוריה:עורכי כתבי עת יהודים אמריקאים
קטגוריה:אמריקאים שנולדו ב-1895
קטגוריה:אמריקאים שנפטרו ב-1953